armvectores/hy_wikipedia_2023 huggingface dataset:
Լեոնիդ Ենգիբարյանի հուշարձան (Ծաղկաձոր)

Անվան այլ կիրառումների համար տե՛ս՝ Լեոնիդ Ենգիբարյանի հուշարձան (այլ կիրառումներ)Լեոնիդ Ենգիբարյանի հուշարձան, գտնվում է Կոտայքի մարզի Ծաղկաձոր քաղաքի Ծաղկունյաց հրապարակում։ Տեղադրվել է 2012 թվականի օգոստոսի 13-ին։


== Պատմություն ==
Կրկեսի հայ դերասան, ծաղրածու, ՀԽՍՀ ժողովրդական արտիստ Լեոնիդ Ենգիբարյանի արձանը Ծաղկաձորում տեղադրվել է մնջախաղի միջազգային երրորդ փառատոնի շրջանակներում։ Արձանի բացումը կատարել է ՀՀ վարչապետ Տիգրան Սարգսյանը, ներկա են եղել Երևանի քաղաքապետ Տարոն Մարգարյանը, հուշարձանի հեղինակը՝ քանդակագործ Դավիթ Մինասյանը, Երևանի մնջախաղի պետական թատրոնի գեղարվեստական ղեկավար Ժիրայր Դադասյանը, Երևանի կրկեսի ղեկավար Սոս Պետրոսյանը, Ծաղկաձորի քաղաքապետ Գարուն Միրզոյանը, ով արձանը հենց Ծաղկաձորում տեղադրելու նախաձեռնության հեղինակն է։
Քանդակը հավերժացնում է «Թռիչք անձրևանոցով» հայտնի մանրապատումից դրվագը։


== Հեղինակ ==
Քանդակագործ՝ Դավիթ Մինասյան


== Տվյալներ ==
Հուշարձանը կառուցված է բրոնզից, պատվանդանը գրանիտ է 1 մետր բարձրությամբ, ընդհանուր՝ չորս մետր։


== Պատկերասրահ ==

		
		
		
		


== Ծանոթագրություններ ==
Անուշաղբյուր

Անուշաղբյուր, գյուղ Արևմտյան Հայաստանում, Վանի վիլայեթի Արծկեի գավառակում կամ Արճեշի գավառակում։ Գտնվում է Վանա լճի հյուսիսային ափամերձ ցածրադիր սարահարթի վրա, Արճեշ քաղաքից 6-7 կմ արևելք։


== Բնակչություն ==
1909 թվականին ուներ 12 տուն՝ 68 հայ բնակչով։


== Պատմամշակութային կառույցներ ==
Գյուղն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վերբիչնոե

Վերբիչնոե (ուկրաիներեն՝ Вербичне), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1528 թվականին։
2001 թվականի տվյալներով Վերբիչնոե գյուղում բնակվում էր 273 մարդ։ Բնակավայրը զբաղեցնում է 2472 կմ² տարածք։ Բնակչության խտությունը կազմում էր 110,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալ-Բիրունի (այլ կիրառումներ)

Ալ-Բիրունի անվանումը կարող է ունենալ հետևյալ կիրառումները․

Ալ-Բիրունի - պարսիկ միջնադարյան գիտնական,
Ալ-Բիրունի - աստերոիդ աստերոիդների հիմնական գոտում։
(6823) 1988 ED1

(6823) 1988 ED1, աստերոիդ աստերոիդների հիմնական գոտում։ Հայտնաբերվել է 1988 թվականի մարտի 12-ին Մասարու Արաիի և Հիրոսի Մորիի կողմից Յորիյում։
Միջին հեռավորությունը Արեգակից կազմում է 2,567177 ա. մ., առավելագույնը մոտենում է 2,212 ա. մ. հեռավորության վրա և հեռանում 2,9224 ա. մ.։ Արեգակի շուրջ մեկ ամբողջական պտույտ է կատարում 1502,39 երկրային օրվա ընթացքում, իր ուղեծրով շարժվելով միջինում 0,239618 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6823) 1988 ED1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
† (ալբոմ)

† (այլընտրանքային անվանումը «Cross»), ֆրանսիական Justice ելեկտրո-հաուս-դուետի նորամուտային ալբոմը, որը թողարկվել է 2007 թվականի հունիսի 11-ին։


== Ձայնագրման պատմությունը ==
† կոմցեպտը ալբոմը պատկերացնում էր օպերա-դիսկո ոճի մեջ։
Մինչև ձայնապնակի թողարկումը, թողարկեցին մի քանի սինգլ։

«Waters of Nazareth» (2005)
«D.A.N.C.E.» թողարկվել է 2007 թվականի ապրիլի 23-ին.


== Երգացանկ ==


== Ծանոթագրություններ ==


== Արտաքին հղումներ ==
Justice խմբի պաշտոնական կայքը
† ալբոմը Discogs կայքում
† ալբոմը Metacritic կայքում
Գոհարինե Մելքումյան

Գոհարինե Կարամանի Մելքումյան (1905, Թիֆլիս, Ռուսական կայսրություն - 1971, Երևան, Հայկական ԽՍՀ, ԽՍՀՄ), հայ երգչուհի, ռեժիսոր։ ՀԽՍՀ արվեստի վաստակավոր գործիչ (1956)։


== Կենսագրություն ==
Գահորինե Մելքումյանը ծնվել է 1905 թվականին Թիֆլիսում։ 1922 թվականին ավարտել է Թիֆլիսի կոնսերվատորիան։ 1922-1936 թվականներին եղել է Մոսկվայի Կ. Ս. Ստանիսլավսկու անվան օպերային թատրոնի (սովորել է նաև ռեժիսորական արվեստ), 1936 թվականից՝ Երևանի օպերայի և բալետի թատրոնի մեներգչուհի (Տոսկա՝ Ջ. Պուչչինիի «Տոսկա», Դաշա՝ Ի. Ի. Ձերժինսկու «Խաղաղ Դոն», Նատաշա՝ Ա. Ս. Դարգոմիժսկու «Ջրահարսը», Արևիկ՝ Հ. Ստեփանյանի «Լուսաբացին» և այլն)։ 1941-1971 թվականներին՝ ռեժիսոր։ Բեմադրել է Կ. Զաքարյանի «Մարջան» (1941), Զ. Փալիաշվիլու «Դաիսի» (1943), Ջ. Պուչչինիի «Բոհեմ» (1946), «Տոսկա» (1948), «Չիո-Չիո սան» (1950), Ա. Գ. Ռուբինշտեյնի «Դևը» (1946), Ա. Տիգրանյանի «Դավիթ Բեկ», Ք. Սեն-Սանսի «Սամսոն և Դալիլա» (երկուսն էլ՝ 1950), Է. Նապրավնիկի «Դուբրովսկի» (1951), Բ. Սմետանայի «Վաճառված հարսնացուն» (1953), Գ. Դոնիցետտիի «Դոն Պասկուալե» (1954), Պ. Ի. Չայկովսկու «Եվգենի Օնեգին» (1955), Ջ. Վերդիի «Տրուբադուր» (1957), «Տրավիատա» (1958), Յ. Գևորգյանի «Խարույկ» (1959) օպերաները։ Դասավանդել է Երևանի պետական կոնսերվատորիայում, վարել օպերային դասարանը։
1939 թվականին արժանացել է ԽՍՀՄ Աշխատանքային արիության համար մեդալի, 1956 թվականին՝ Հայկական ԽՍՀ վաստակավոր արտիստի կոչման։
Գոհարինե Մելքումյանը մահացել է 1971 թվականին Երևանում։


== Ծանոթագրություններ ==
Գրիգորի Կոզինցև

Գրիգորի Միխայլովիչ Կոզինցև (մարտի 9 (22), 1905, Կիև, Ռուսական կայսրություն - մայիսի 11, 1973(1973-05-11)[…], Լենինգրադ, ՌԽՖՍՀ, ԽՍՀՄ), խորհրդային կինոռեժիսոր։ ԽՍՀՄ ժողովրդական արտիստ (1964)։ Բանասիրական գիտությունների դոկտոր։


== Կենսագրություն ==
Սովորել է Պետերբուրգի Գեղարվեստի ակադեմիայում։ 1924 թվականից աշխատել է «Սևզապկինո» (այժմ՝ «Լենֆիլմ» կինոստուդիա) կինոֆաբրիկայում։ Խորհրդային կինոարվեստի նվաճումներից է Լ. Տրաուբերգի (համատեղ աշխատել են մինչև 1946 թվականը) հետ նկարահանած «Մաքսիմի պատանեկությունը» (1935), «Մաքսիմի վերադարձը» (1937), «Վիբորգյան կողմ» (1939) եռերգությունը։ Կոզինցևը բեմադրել է Շեքսպիրի «Արքա Լիր» (1941), «Օթելլո» (1943), «Համլետ» (1954) պիեսները։ Էկրանավորել է Շեքսպիրի «Համլետ» (1964, լենինյան մրցանակ՝ 1965) և «Արքա Լիր» (1971, Սերվանտեսի «Դոն Կիխոտ» (1957) գործերը։ Կոզինցևը 1926-1932 թվականներին դասավանդել է Լենինգրադի բեմական արվեստի, 1941 թվականից՝ Կինեմատոգրաֆիայի համամիութենական ինստիտուտներում։ Նկարահանել է նաև «Էքսցենտրիկ դերասանի ֆաբրիկան», «Շինել» (1926, ըստ Գոգոլի համանուն վիպակի), «Ս. Վ. Դ.» (1927), «Նոր Բաբելոն» (1929), առաջին հնչունային՝ «Միայնակ» (1931), «Պիրոգով» , (1947), «Բելինսկի» (1951), «Մեր ժամանակակից Շեքսպիրը», «Խոր էկրան», «Ողբերգության տարածությունը» և այլ ֆիլմեր։ Արժանացել է ԽՍՀՄ պետական մրցանակների (1941, 1948)։ Կոզինցևի «Համլետը» 1964 թվականին ճանաչվել է լավագույն կինոնկար, արժանանալով ավելի քան հարյուր մրցանակների, որոնց թվում Բրիտանական կինոինստիտուտի մրցանակին։ Կոզինցևի «Լիր արքա»-ն նույնպես պարգևատրվել է մի շարք մրցանակներով, այդ թվում Թեհրանի առաջին փառատոնի «Գրան պրի»-ով։ 
Կոզինցևը մահացել է 1973 թվականին, Լենինգրադում։


=== Պարգևներ ===
Լենինի շքանշան (2)
Հոկտեմբերյան հեղափոխության շքանշան
ԽՍՀՄ ժողովրդական արտիստ (27.04.1964)
Աշխատանքային կարմիր դրոշի շքանշան (2)
Լենինյան և Պետական մրցանակներ
Քեմբրիջի ոսկե մեդալ (շեքսպիրագիտության համար)
«Հայրենական մեծ պատերազմի ժամանակ Անձնվեր աշխատանքի համար» մեդալ
Լենինյան մրցանակ
ՌԽՖՍՀ արվեստի վաստակավոր գործիչ (06.03.1950)
Ստալինյան մրցանակ (1-ին աստիճանի, 1941)
Ստալինյան մրցանակ (2-րդ աստիճանի, 1948)


== Ծանոթագրություններ ==
Էրունի գավառակ

Էրուն, գավառ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Տատիկ գավառակից հարավ, Տիգրիս գետի ակունքների շրջանում։ Կենտրոնը Դեհ ավանն էր։


== Վարչական բաժանում ==
1909 թվականին գավառակն ուներ 205 գյուղ։
Ըստ Վ. Քինեի 1891 թվականին Էրունն ուներ 15 254 բնակիչ, որից 9441 մուսուլմաններ էին, 5113-ը՝ հայեր, այլք՝ 700:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հաննահ Ալպեր

Հաննահ Ալպեր (2003, Տորոնտո, Կանադա), կանադացի ակտիվիստ, բլոգեր և մոտիվացիոն խոսնակ։ Նա զբաղվում է այնպիսի հարցերով, ինչպիսիք են շրջակա միջավայրը, խուլիգանության դեմ պայքարը և սոցիալական արդարությունը։ Ալպերը շրջագայել է Հյուսիսային Ամերիկայում, որպես մոտիվացնող խոսնակ և աշխատում է շահույթ չհետապնդող կազմակերպությունների, ինչպիսիք են Բնության համաշխարհային հիմնադրամը և Ազատություն երեխաներին կազմակերպությունը։


== Պատմություն ==
Ալպերը գործարկել է իր բլոգը՝ «CallMeHannah.ca»-ը, երբ նա ինը տարեկան էր։ Նա եղել է պաշտոնական էկո-բլոգեր և 2013-14 թվականներին արժանացել է «Juno Awards» մրցանակների։ Ալպերը եզրափակչում է հայտնվել երիտասարդական կատեգորիայում՝ (17 տարեկան և կրտսեր) «Բնության ոգեշնչում մրցանակի համար»։ Մրցույթն անց է կացվել Կանադայի բնության ազգային թանգարանում։ Նա հաղթող է ճանաչվել «Digi Awards» անվանակարգում։
Ալպերը «Huffington Post» գրողներից է, և նա հանդես է եկել «Ինչպես գտնել իր կայծը» թեմայով։
«Անկախ նրանից, թե որքան երիտասարդ եք դուք, դուք կարող եք փոխել իրավիճակը։ Դուք կարող եք գտնել ձեր կայծը և վառել այն»։
2017 թվականի նոյեմբերին Ալպերը հրատարակել է «Մոմենտուս» գիրքը։


== Անձնական կյանք ==
Ալպերը այժմ ապրում է Օնտարիոյում։


== Ծանոթագրություններ ==
Բոգդանովսկի գյուղական խորհուրդ (Նովոսանժարսկի շրջան)

Անվան այլ կիրառումների համար տե՛ս՝ Բոգդանովսկի գյուղական խորհուրդ (այլ կիրառումներ)Բոգդանովսկի գյուղական խորհուրդ  (ուկրաիներեն՝ Богданівська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Բոգդանովսկի գյուղական խորհրդում բնակվում էր 521 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գորգան

Անվան այլ կիրառումների համար տե՛ս՝ Գորգան (այլ կիրառումներ)Գորգան (պարսկերեն՝ گرگان), քաղաք Իրանում, Գոլեստան գավառի վարչական կենտրոնն է։ Գորգանը երկրի հյուսիսում է, Կասպից ծովից 30 կմ հեռավորության վրա։ Քաղաքը մայրաքաղաք Թեհրանից 400 կմ արևելք է գտնվում։ Գորգանից 150 կմ հեռավարության վրա գտնվում է Գոլեստանի ազգային պարկը։


== Պատմություն ==
Քաղաքը հին հունական աղբյուրներում հայտնի է Հիրկանիա անունով, որը գալիս է պահլավերեն Վարկանա անվանումից (Գայլերի երկիր)։ Ավելի ուշ շրջանում քաղաքն անվանվել է Աստարաբադ և այդ անունը կրել է մինչև 1937 թվականը։
Լենկ Թեմուրը 1384 թվականին ավերել է Գորգանը։


== Քույր քաղաքներ ==
 Ակտաու, Ղազախստան


== Գորգագործություն ==
Գորգանը, ինչպես և ողջ Գոլեստան գավառը, հայտնի է գորգագործությամբ։ Ջաջիմ կարպետները գործվում են այս գավառում։ Գոլեստանի կարպետագործության ավանդույթները գալիս են հին իրանական Բուխարա քաղաքից, որն այժմ Ուզբեկստանի կազմում է։


== Կլիմա ==
Գոլեստանում գերիշխում է չափավոր և խոնավ կլիման, որը հայտնի է «չափավոր կասպյան կլիմա» անվանումով։ Գոլեստանում կլիմայի ձևավորման վրա ազդում են մի շարք գործոններ՝ Ալբորզի լեռնաշղթան, լեռների ուղղվածությունը, քամիները և այլն։ Այս գործոնների շնորհիվ Գոլեստանում երեք տարբեր կլիմաներ են ձևավորվել՝ չափավոր, լեռնային և կիսաչոր։ Տարեկան տեղումները կազմում են 600 մմ։


== Ծանոթագրություններ ==
Դայանա Վիկերզ

Դայանա Վիկերզ (անգլ.՝ Diana Vickers, հուլիսի 30, 1991(1991-07-30), Բլեկբերն, Լանկաշիր, Անգլիա, Միացյալ Թագավորություն), անգլիացի երգչուհի, երգահան, դերասանուհի է։ 2009 թ. դուրս եկավ նրա առաջին «Songs from the Tainted Cherry Tree» (Սոնգզ ֆրոմ դը տեյնտըդ չեռի տրի) ալբոմը։


== Ծանոթագրություններ ==
Բագրատ Սայադյան

Բագրատ Գևորգի Սայադյան (մարտի 21, 1902(1902-03-21), Մազրա, Բաբեկի շրջան, ԽՍՀՄ - հունվարի 23, 1975(1975-01-23), Երևան, Հայկական ԽՍՀ, ԽՍՀՄ), հայ մանկաբարձ-գինեկոլոգ։ Բժշկական գիտությունների դոկտոր (1962), պրոֆեսոր (1963): ՀԽՍՀ վաստակավոր բժիշկ (1944):
ՀԽՍՀ գիտության վաստակավոր գործիչ (1970):


== Կենսագրություն ==
Բագրատ Սայադյանը ծնվել է 1902 թվականին Նախիջևանի Բաբեկի շրջանի Մազրա գյուղում։ 1927 թվականին ավարտել է Երևանի պետական համալսարանի բժշկական ֆակուլտետը։ 1940-1941 թվականներին եղել է Երևանի տարհանման հոսպիտալի վիրաբուժության բաժնի, 1952-1954 թվականներին և 1963-1970 թվականներին՝ Երևանի բժշկական ինստիտուտի մանկաբարձության և գինեկոլոգիայի ամբիոնի վարիչ, 1962-1964 թվականներին՝ Երևանի բժիշկների կատարելագործման ինստիտուտի մանկաբարձության և գինեկոլոգիայի ամբիոնի հիմնադիր-վարիչ։ 1954-1970 թվականներին եղել է ՀԽՍՀ առողջապահության նախարարության գլխավոր մանկաբարձ-գինեկոլոգ։
Աշխատանքները վերաբերում են ՀԽՍՀ-ում մայրության և մանկության պահպանության, մանկական գինեկոլոգիայի, վաղաժամ ծննդաբերության և հետծննդյան օգնության կազմակերման հարցերին։ Բազմաթիվ գիտական հրապարակումների հեղինակ է։


== Պարգևներ ==
Աշխատանքային կարմիր դրոշի շքանշան
ՀԽՍՀ վաստակավոր բժիշկ, 1944
ՀԽՍՀ գիտության վաստակավոր գործիչ, 1970


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7


== Ծանոթագրություններ ==
Տրեբուխենա

Տրեբուխենա (իսպաներեն՝ Trebujena), քաղաք և համայնք Իսպանիայի հարավում՝ Անդալուսիայի մաս կազմող Կադիսի պրովինցիայում։ Համբավվել է այստեղ բռնկված աշխատավորական բողոքի շարժումներով, ինչպես նաև խաղողի այգիներով;
Զբաղեցնում է 69 քառակուսի կիլոմետր տարածք։ 2018 թվականի հունվարի 1-ի տվյալներով բնակչության թիվը կազմել է 7054 մարդ, խտությունը՝ 1 քառակուսի կիլոմետրի վրա 101 մարդ։ Ծովի մակերևույթից առավելագույն բարձրությունը 69 մետր է։ Մարզի վարչական կենտրոն Կադիսից հեռավորությունը՝ 57 կիլոմետր։ Մերձակա քաղաքներն են Կադիսի պրովինցիայի Խերես դե լա Ֆրոնտերան ու Սանլուկար դե Բառամեդան և Սևիլյայի պրովինցիայի Լեբրիխան։
Մերձակայքում գյուղատնտեսական հողեր են, ինչպես նաև՝ բլրաշատ տարածքներ։ Գվադալկիվիր գետի ափամերձ հատվածում մինչև 6 կիլոմետր շերտով ձգվում են ճահճուտները։


== Քաղաքականություն ==
Քաղաքը հայտնի է աշխատավորական բողոքի հզոր շարժումով. 19-րդ դարում ագարակի աշխատողներն ընդվզել են հողատերերի դեմ։ 1930-ական թվականներին արդեն՝ խաղողի այգիների աշխատողների շրջանում մարդասիրական ավանդույթներ էին ձևավորվել, ակտիվորեն գործում էին Աշխատավորների ազգային կոնֆեդերացիան (համադաշնությունը) և կոմունիստական կուսակցությունը։
1979 թվականի ընտրությունների ժամանակ Տրեբուխենա համայնքի ընտրողների երկու երրորդ մասը իր ձայնը տվել ու քվեարկել էր Իսպանիայի  կոմունիստական կուսակցության օգտին։


=== 2015 թվականի ընտրություններ ===


== Տես նաև ==
Տրեբուխենայի ամրոց


== Արտաքին հղումներ ==

Trebujena - Sistema de Información Multiterritorial de Andalucía
Trebujena.net - Trebujena.net, The forum, the pictures and the news of Trebujena.


== Պատկերասրահ ==

		
		


== Ծանոթագրություններ ==
Պոլդնևո (գյուղ, Ուգրանսկի շրջան)

Պոլդնևո (ռուս.՝ Полднево), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 186 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրիսելե (գյուղ, Յարցևսկի շրջան)

Անվան այլ կիրառումների համար տե՛ս՝ ՊրիսելեՊրիսելե (ռուս.՝ Приселье), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիմիտրի Ռոստովցու հուշարձան

Դիմիտրի Ռոստովցու հուշարձան (ռուս.՝ Памятник Димитрию Ростовскому), հուշարձան, որը 1999 թվականին տեղադրվել է ՌԴ Դոնի Ռոստով քաղաքի Սոբորնայա հրապարակում։


== Պատմություն ==
Ռուս Ուղղափառ եկեղեցու եպիսկոպոս և Ռոստովի ու Յարոսլավլի թեմի միտրոպոլիտ Դիմիտրի Ռոստովցու (1651-1709) հուշարձանը տեղադրվել է Սուրբ Աստվածածնի ծննդյան՝ Ռոստովի և Նովոչերկասկի թեմի մայր տաճարի առջև։ Նրա հանդիսավոր բացումը 1999 թվականի դեկտեմբերի 15-ին Սոբորնայա հրապարակում տեղի ունեցավ Դոնի Ռոստովի հիմնադրման 250-ամյակին նվիրված միջոցառումների շրջանակներում։ Հուշարձանն առաջացրեց քաղաքի բնակիչների և մասնագետ քանդակագործների ոչ միարժեք գնահատականը. այն քննադատում էին ցածր գեղարվեստական մակարդակի, անհաջող գտնվելու վայրի, վրայի գրառման, սրբազանի հանդերձանքի համար։
Հուշարձանի նախնական գաղափարի և մի քանի նախագծերի հեղինակը տեղացի քանդակագործ Անատոլի Սկնարինն էր։ Դեռեւս 1989 թվականին նա արժանացել էր Մշակույթի նախարարության հավանությանը և ստեղծել էր հուշարձանի մի քանի տարբերակ։ Ավելի ուշ, սակայն, քաղաքային իշխանություններն անցկացրին աշխատանքների բաց մրցույթ, որում հաղթեց քանդակագործ Վլադիմիր Բելյակովի տարբերակը։ 1996 թվականին քաղաքի ղեկավարի հանձնարարությամբ դրվեց ապագա հուշարձանի հիմքի առաջին քարը։
2013 թվականին ակտիվորեն քննարկվում էր գրանիտե արձանը դեմքով դեպի տաճարը շրջելու գաղափարը, ինչպես նաև տեղափոխումը դեպի ձախ` հրապարակում նախատեսվող պուրակի կողմը։


== Ծանոթագրություններ ==


== Հղումներ ==
Հուշարձանի էջը Վիքիքարտեզում
Դարսի Անդրեա Բասել-Ֆորբս

Դարսի Անդրեա Բասել-Ֆորբս (անգլ.՝ Darcy Andrea Bussell-Forbes), ծննդյան անունը՝ Մարնի Մերսեդես Դարսի Պեմբելտոն Կրիտլ (անգլ.՝ Marnie Mercedes Darcey Pembleton Crittle (ապրիլի 27, 1969(1969-04-27), Լոնդոն, Անգլիա, Միացյալ Թագավորություն), բրիտանացի բալետի պարուհի, դերասանուհի, երգչուհի։


== Կենսագրություն ==
Մարնի Մերսեդես Դարսի Պեմբելտոն Կրիտլ (իրական անունը՝ Դարսի Բասել) ծնվել է 1969 թվականի ապրիլի 24-ին Անգլիայի Լոնդոն քաղաքում (Մեծ Բրիտանիա) գործարար Ջոն Կրիտլի և անգլուհի Անդրեայի ընտանիքում։ Վերջիններս ամուսնալուծվել են, երբ դուստրը 3 տարեկան էր։ Ամուսնալուծությունից որոշ ժամանակ անց աղջկա մայրը՝ Անդրեան, ամուսնացել է ատամնաբույժ Ֆիլիպ Բասելի հետ։ Վերջինս Դարսիին իր խնամակալության տակ է վերցրել։ Բասել ընտանիքը երկար ժամանակ ապրել է Ավստրալիայում, սակայն հետո վերադարձել է Լոնդոն, որտեղ էլ Դարսին ավարտել է «Ֆոքս» տարրական դպրոցը։
Դարսին սկսել է պարել 1980-ական թվականների սկզբից։ 1987 թվականին դարձել է բալետի միջազգային «Լոզանի մրցանակ» մրցույթի դափնեկիր։  
1990-ական թվականներին Դարսին նկարահանվել է մի շարք ֆիլմերում։ Նաև հանդես է եկել որպես երգչուհի։
2012 թվականին եղել է «Լոզանի մրցանակ» մրցույթի ժյուրիի կազմում։ 


=== Անձնական կյանք ===
1997 թվականին Դարսին ամուսնացել է գործարար Էնգուս Ֆորբսի հետ։ Նրանք ունեցել են 2 դուստր՝ Ֆիբի Օլիվիա Ֆորբսը (ծնված 2001 թվականի հունիսի 3-ին) և Զոուի Սոֆիա Ֆորբս (ծնված 2004 թվականի փետրվարի 4-ին)։


== Ծանոթագրություններ ==


== Արտաքին հղումներ ==
Դարսի Բասելի լուսանկարները // Լոնդոնի ազգային պատկերասրահ
Պինիա դե Կամպոս

Պինիա դե Կամպոս (իսպ.՝ Piña de Campos), մունիցիպալիտետ Իսպանիայում։ Գտնվում է Պալենսիա պրովինցիայի Կաստիլա և Լեոն ինքնավար մարզերի կազմում։ Մունիցիպալիտետը մտնում է Տերրա դե Կամպոս շրջանում։Տարածքը կազմում է 12,39 կմ2, բնակչությունը՝ 255 մարդ (2010 թվականի տվյալներով)։ Պրովինցիայի վարչական կենտրոնից գտնվում է 24 կմ հեռավորության վրա։


== Ժողովրդագրություն ==


== Արտաքին հղումներ ==
Պաշտոնական էջ(չաշխատող հղում)
Քենիլվորթ (վեպ)

Անվան այլ կիրառումների համար տե՛ս՝ Քենիլվորթ (այլ կիրառումներ)Քենիլվորթ (անգլ.՝ Kenilworth), Վալտեր Սքոթի 1821 թվականին լույս տեսած պատմական վեպը։


== Նախապատմություն ==
Այս վեպի ստեղծման պատմությունը հիշատակվում է Վալտեր Սքոթի կենսագրությանը նվիրված Ջ. Գ. Լոքհարթի «Վալտեր Սքոթի կյանքը» (անգլ.՝ Life of Sir Walter Scott; 1837—1838) ուսումնասիրության մեջ։ Քանի, որ հեղինակն իր նախորդ «Աբբատ» վեպում անդրադարձել էր Մարի Ստյուարտի ճակատագրին, ապա գրողի հրատարակիչ Արչիբալդ Քոնստեբլը առաջարկեց նրան, որպեսզի հաջորդ վեպում նա անդրադառնա Մարի Ստյուարտի ոխերիմ քաղաքական թշնամի Եղիսաբեթ I թագուհու կենսագործունեությանը։ Հեղինակն համաձայնեց։ Նա իր այս վեպի իր առաջաբանում գրում է. 

Սակայն հեղինակը չընդունեց վեպը «Արմադա» անվանելու և նրա սյուժեն կառուցելու իսպանական ներխուժման իրադարձությունների շուրջ հրատարակչի ակնարկը։ Նա իր նոր պատմավեպում հիմնականում անդրադարձավ Էմի Ռոբսարթի՝ Եղիսաբեթ I-ի սիրեկանի՝ կոմս Ռոբերտ Դադլիի առաջին կնոջ ենթադրյալ սպանության պատմությանը։
Վալտեր Սքոթը վեպն ավարտել է 1820 թվականի դեկտեմբերին։ Սկզբնապես նա ցանկանում էր վեպն անվանել «Քամնոր Հոլլ» ի պատիվ Քամնոր Հոլլ (անգլ.՝ Cumnor Hall) ամրոցի, սակայն նրա հրատարակիչն առաջարկեց այն անվանել Քենելվորթ ամրոցի անունով (անգլ.՝ Kenilworth), ինչին գրողը համաձայնվեց։


== Վեպի հաջողությունը ==

Վեպը ջերմ ընդունելություն գտավ գրական հասարակության կողմից։ The Edinburgh Review պարբերականը բարձր գնահատեց հեղինակի կերտած Եղիսաբեթ I-ի կերպարը, իսկ The Quarterly-ն այն բնորոշեց, որպես «վառ և հրաշալի» կերպար։ Սակայն The Quarterly և Gentleman’s Magazine պարբերականները քննադատեցին հեղինակին՝ վեպի ողբերգական ավարտի համար։ Ինչպես «Աբբատ» վեպից հետո Լոհլիվեն ամրոցը (անգլ.՝ Lochleven Castle), այնպես էլ Քենիլվորթ ամրոցը դարձավ զբոսաշրջիկների կողմից սիրված վայր։
Իտալացի կոմպոզիտոր Գաետանո Դոնիցետին վեպի հիման վրա 1829 թվականին ստեղծել է «Քենիլվորթ ամրոցը» օպերան։


== Ծանոթագրություններ ==
Տարվա եղանակներ (մուլտֆիլմ, 1969)

«Տարվա եղանակներ» (ռուս.՝ «Времена года»), խորհրդային տիկնիկային մուլտֆիլմ՝ ստեղծված Իվան Իվանով-Վանոյի ու Յուրի Նորշտեյնի կողմից Պյոտր Չայկովսկու «Տարվա եղանակներ» դաշնամուրային շարքի «Աշուն» և «Եռյակ» երաժշտական պիեսների թեմաներով։ Մուլտֆիլմում արտահայտչական լուծումներով օգտագործվել են ժանյակ ու դիմկովյան խաղալիք։

— Ա. Ասենին


== Սյուժե ==
Մուլտֆիլմում Պ. Չայկովսկու երաժշտության ներքո ներկայացվում է երիտասարդ սիրահար զույգի պատմությունն ու նրանց ապրումները տարվա տարբեր եղանակներին։ Ծաղկող գարնանը նրանց սպասվում է հանդիպում միմյանց հետ, իսկ տոթ ամռանը ուրախություն միասին անցկացրած յուրաքանչյուր րոպեից։ Աշնանը վրա է հասնում բաժանման պահը, իսկ ձմռանը՝ երկար սպասված վերամիավորումը։ Այդ ժամանակամիջոցներից յուրաքանչյուրը ցույց է տալիս հերոսների ներքին հոգեբանությունը, նրանց միջև եղած հարաբերությունների տարբերությունը։ Միաժամանակ հերոսների գործողությունների միջոցով փոխանցվում են ռուսական ավանդական սեզոնային զվարճանքների ու տոնակատարությունների ժողովրդական մոտիվներն ու ռուսական բնության անզուգական գեղեցկությունը։


== Մրցանակներ ==
«Տարվա եղանակներ» մուլտֆիլմն արժանացել է մրցանակի կինոփառատոնում.

1970 – Արծաթե հավալուսն – Անիմացիոն ֆիլմերի III միջազգային փառատոն Մամայում (Ռումինի)Ռեժիսոր Իվան Իվանով-Վանոն արժանացել է.

ՌՍՖՍՀ Վասիլև եղբայրների անվան պետական մրցանակ (1970) – «Մի որևէ թագավորությունում» (ռուս.՝ «В некотором царстве», 1957), «Ձախլիկ» (1964), «Տարվա եղանակներ» (1969) մուլտֆիլմերի համար։


== Ստեղծողներ ==
Սցենարի և բեմադրության հեղինակ՝ Իվան Իվանով-Վանո
Ռեժիսոր՝ Յուրի Նորշտեյն
Բեմադրող նկարիչներ՝ Մարինա Սոկոլովա, Վյաչեսլավ Նաումով
Օպերատոր՝ Վլադիմիր Սարուխանով
Հնչյունային օպերատոր՝ Բորիս Ֆիլչիկով
Մոնտաժող՝ Նադեժդա Տրեշչյովա
Խմբագիր՝ Նատալյա Աբրամովա
Նկարիչ-տիկնիկավարներ՝ Յուրի Նորշտեյն, Վլադիմիր Պուզանով
Տիկնիկներն ու դեկորացիաները պատրաստել են՝ Մ. Սպասկայա, Գալինա Գետինգեր, Պավել Գուսև, Ե. Դարիկովիչ, Սվետլանա Զնամենսկայա, Վ. Կուրանով, Վ. Կալաշնիկով, Օլեգ Մասաինով, Իրինա Մաքսիմովա, Ալեքսանդր Ռոժկով, Ռաիսա Չեսնիկովա, Ռոման Գուրովի ղեկավարությամբ
Ֆիլմի տնօրեն՝ Նաթան Բիտման


== Վերաթողարկում ==
2002 թվականին մուլտֆիլմը թողարկվել է VHS-ով և Video CD սկավառակներով «Ռուսական անիմացիայի վարպետները» (ռուս.՝ «Мастера Русской анимации») հավաքածուում անգլերեն ենթագրերով, հետագայում՝ DVD-ով՝ «Masters of Russian Animation Volume 2»։


== Ծանոթագրություններ ==


== Արտաքին հղումներ ==
«Տարվա եղանակներ» (1969) մուլտֆիլմը «Անիմատոր.ռու» կայքում
«Տարվա եղանակներ» «Հայրենական կինոյի հանրագիտարան» կայքում
(7171) Արթուրկրաուս

(7171) Արթուրկրաուս (անգլ.՝ Arthurkraus), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 13-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,33225 ա. մ., առավելագույնը մոտենում է 2,0012 ա. մ. հեռավորության վրա և հեռանում 2,6633 ա. մ.։ Արեգակի շուրջ մեկ ամբողջական պտույտ է կատարում 1300,95 երկրային օրվա ընթացքում, իր ուղեծրով շարժվելով միջինում 0,276721 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7171) Արթուրկրաուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանիլյաս դե Ալբաիդա

Կանիլյաս դե Ալբաիդա (իսպ.՝ Canillas de Albaida), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ակսարկիա Կոստա դել Սոլ շրջանում։ Տարածքը կազմում է 33 կմ2։ Բնակչությունը՝ 924 մարդ (2010 թվականի տվյալներով)։
Քաղաքի հովանավորն է համարվում Վիրխեն դել Րոսարիոն և Սան Անտոնը։

		
		
		
		


== Արտաքին հղումներ ==
Գլխավոր կայք
Web oficial del Ayuntamiento Archived 2008-03-24 at the Wayback Machine.
Amplia conocimientos sobre este maravilloso pueblo de la Axarquia Malagueña Archived 2020-10-21 at the Wayback Machine.
Sistema de Información Multiterritorial de Andalucía
Տասնվեցերորդը (ֆիլմ)

Տասնվեցերորդը, 1928 թվականին Հայֆիլմ կինոստուդիայի նկարահանած համր գեղարվեստական ֆիլմերից է։


== Սյուժե ==
Ֆիլմի հիմքում մի դավաճանի քողազերծման պատմությունն է, նրա մեղքով զոհվել են բոլշևիկյան ընդհատակյա կազմակերպության անդամները։


== Ստեղծագործական խումբ ==
Բեմադրող ռեժիսոր - Պատվական Բարխուդարյան
Բեմադրող օպերատոր- Գարուշ (Գարոշ) Բեկնազարյան
Սցենարի հեղինակ - Պատվական Բարխուդարյան, Գրիգորի Բրագինսկի
Բեմադրող նկարիչ- Միքայել Արուտչյան
Ռեժիսորի օգնական - Ն.Դեյկարխանով
Ռեժիսորի ասիստենտներ - Ս.Ասլիբեկյան, Ա.Մադաթով
Մոնտաժ - Գ.Բրագինսկի
Գլխավոր ադմինիստրատոր - Ե.Եսայան


== Դերերում ==
Պոլեժաև – Պ.Գորելով
Նաստյա – Տ.Վիշնևսկայա
Ուսանող – Ն. Վոլխովսկոյ
Հակահետախուզության սպա – Թադևոս Սարյան
Երկրորդ սպա – Էդուարդ Խոճիկ
Զորացրված – Լ.Կոլոմենսկի
Պոլետաև - Դ.Պրիվալով
Խարտոց

Խարտոց, մշակվող նյութի փոքր շերտեր հեռացնող բազմասայր կտրող գործիք։ Սրոցի ձև ունեցող աշխատանքային մասի վրա քերթեր են անում, որոնք էլ առաջացնում են կտրող եզրեր։ Քերթերի ձևն ու խտությունը ընտրում են ըստ մշակվող նյութի կարծրության և մակերևույթի անհրաժեշտ մաքրության։
Ըստ 1 սմ երկարության վրա ստացված քերթերի քանակի խարտոցները լինում են՝ 

քերթող (4, 5 - 12),
երեսահան (13 - 26),
թավշանման (42 - 80)։Խոշոր քերթեր ունեցող խարտոցներն անվանում են ռաշպիլ։ Խարտոցները պատրաստում են բարձրածխածնային գործիքային պողպատից և ենթարկում մակերևութային մխման։ Օգտագործվում են փականագործական աշխատանքներում, սղոցների սրման ժամանակ, ինչպես նաև ոչ մետաղական նյութեր մշակելու համար։
Խիզախության համար զինված ուժերի մեդալ (Նորվեգիա)

Խիզախության համար զինված ուժերի մեդալ,  Նորվեգիայի զինված ուժերի գերատեսչական պարգև։


== Պատմություն ==
Խիզախության համար զինված ուժերի գերատեսչական մեդալը հաստատվել է 1982թ.-ի մայիսի 1-ին զինված ուժերի զինանձնակազմին և քաղաքացիական աշխատողներին պարգևատրելու նպատակով, որոնք դրսևորել են խիզախություն վտանգավոր իրավիճակներում մարդկանց կյանքեր փրկելով կամ նյութական զգալի վնաս հասցնելը կանխելով, ինչպես նաև բոլոր նրանք, ովքեր իրենց ծառայողական պարտականությունները կատարելիս դրսևորել են բացառիկ խիզախություն։  Մեդալը պարգևատրման է ներկայացնում պաշտպանության նախարարը և շնորհվում է թագավորի կողմից։ 
2009 թ.-ին տեղի ունեցան զինված ուժերի պարգևատրման կարգի բարեփոխումներ։ Խիզախության համար զինված ուժերի մեդալը դարձավ 2 աստիճանակարգի։


== Նկարագրություն ==
Մեդալը շրջանաձև է և պատրաստված արծաթից։ Ունի 33 մմ տրամագիծ։ Դիմերեսին պատկերված է դափնեպսակի շրջանակի մեջ վերցված Նորվեգիայի զինանշանը։ Հակառակ կողմում կետագծերով իրարից բաժանված գրված են «FORSVARET» (վերևում) և «FOR EDEL DÅD» (ներքևում)։ Օղակի միջոցով մեդալը ամրացված է ժապավենին։
 Մեդալի ժապավենը կարմիր գույնի մետաքսից է< 3 մմ-անոց երեք հատ դեղին գծերով, որոնք գտնվում են իրարից 5 մմ հեռավորության վրա։
 Հանուն խիզախության և արիության համար տրված մեդալի սալիկին ամրացվում է նաև ոսկեզօծ դափնեպսակի շղթա։


== Ծանոթագրություններ ==


== Աղբյուրներ ==
Kingdom of Norway: Armed Forces Medal for Heroic Deeds. (անգլերեն)
Մեդալի կարգավիճակը Նորվեգիայի ԶՈՒ կայքում: Archived 2007-12-19 at the Wayback Machine. (նորվեգերեն)
Forsvarets medalje for edel dеd. Archived 2009-05-10 at the Wayback Machine. (անգլերեն)
Աղավնի Փափազյան-Վալիտեյան

Աղավնի Փափազյան-Վալիտեյան (1843/1848-1913), հայ դերասանուհի։


== Կենսագրություն ==
Աղավնի Փափազյան-Վալիտեյանն առաջին անգամ բեմ է բարձրացել 1861 թվականի դեկտեմբերի 17-ին՝ 13 տարեկան հասակում, «Արևելյան թատրոնի» առաջին՝ «Երկու հիսնապետ» ներկայացումով, որտեղ խաղում էր Լաուրայի դերը։ Խաղացել է հիմնականում բնութագրական-կատակերգական դերեր։
Հանդես է եկել տարբեր թատերախմբերում։ 1864 թվականի ապրիլին 13-ի վերջերից խաղացել է Զմյուռնիայի «Վասպուրական» թատրոնում։ Առաջին դերը Լինդայի դերն էր «Էլեոնորա» դրամայում։ Այդ ժամանակ թատրոնի ռեժիսորն էր Ստեփան Էքշյանը։ Որոշ ժամանակ անց Աղավնին ստիպված է լինում կրկին Կոստանդնուպոլիս վերադառնալ և խաղալ վերակազմավորված «Արևելյան թատրոն»-ում և Ս․ Պենկլյանի երաժշտա-դրամատիկ թատրոնում։


== Դերերը թատրոնում ==


== Նշումներ ==


== Ծանոթագրություններ ==
Չեռնոգորիայի բնակչություն

Ըստ 2013 թվականի դեկտեմբերի 31-ի տվյալների՝ Չեռնոգորիայի բնակչությունը կազմում է 621 518 մարդ, իսկ Եվրոստատի գնահատմամբ՝ 624 335 մարդ։


=== Բնակչությունը 1921–2011 թթ. ===


=== Տարիքային կազմ ===


=== 2011 թվականի մարդահամար ===


== Ծանոթագրություններ ==
Նեդելյա Պետկովա

Նեդելյա Պետկովա (բուլղար․՝ Неделя Петкова Караиванова, օգոստոսի 13, 1826(1826-08-13), Սոպոտ, Պլովդիվի մարզ, Բուլղարիա - հունվարի 1, 1894(1894-01-01), Սոֆիա, Բուլղարիա), բուլղարացի հեղափոխական և մանկավարժ, Բուլղարիայի և Մակեդոնիայի կրթության առաջամարտիկ։ 


== Կենսագրություն ==
Նեդելյա Պետկովա ծնվել է 1826 թվականի օգոստոսի 13-ին Սոպոտ քաղաքում։ 19 տարեկանում ամուսնացել է հեղափոխական Վասիլ Լևսկու ազգականի՝ առևտրական Պետկո Կարաիվանովի հետ, որն ավելի ուշ մահացել է խոլերայից։ Նայդեն Գերովի առաջարկությամբ դարձել է ուսուցիչ Սոֆիայի աղջիկների նորաբաց դպրոցում (1858-1861), որտեղ աշխատում էր Սավոյ Ֆիլարետովի հետ։ Հետագայում շարունակել է դասավանդել երեխաներին, աշխատել է որպես ուսուցիչ Սամոկովում (1862-1864), Կյուստենդիլում (1864-1865), Պրիլեպում (1865-1866), Օխրիդում (1868-1869), Վելեսում (1870-1871)։ 
Պրիլեպում 1865 թվականի հուլիսի 1-ին նշանակվել է ուսուցչուհի աղջիկների դպրոցում, իսկ դպրոցը տեղակայվել է եկեղեցու հարևանությամբ գտնվող առևտրական տանը։ Առաջին անգամ քաղաքում կազմակերպել է Սուրբ Կյուրեղ և Մեֆոդիայի օրվա տոնակատարությունը։ 
Վելեսում միացել է տեղի հեղափոխական կոմիտեին։ Ռազլովի ապստամբության առաջնորդ Դիմիտար Բերովսկին հանձնարարել է Պետկովային և նրա դստերը, նաև ուսուցիչ Ստանիսլավա Կարայվանովային, ստեղծել ապագա ապստամբության դրոշը։ Պաստառը եղել է կարմիր, որի վրա պատկերված է եղել դեղին առյուծ։ Վահանակի վրա գրված են եղել «Македония» և «Станете да ви освободя» գրությունները։ Ապստամբությունից անմիջապես առաջ դրանք բացահայտվել են, բայց հաջողվել է ստեղծված դրոշը փոխանցել հեղափոխականներին, և հենց այդ դրոշի ներքո տեղի է ունեցել ընդվզումը։ 
Ապստամբության նախապատրաստմանն իր մասնակցությունը բացահայտելուց հետո արտաքսվել է քաղաքից, և Զոգրաֆի վանքի աջակցությամբ ուղարկվել է Սալոնիկի ուսուցչուհի աշխատելու։ Հունաստանում մասնակցել է օսմաններից անկախության համար տեղի բնակչության պայքարին, ստեղծել է կանանց և բարեգործական ընկերություններ, օգնել է բուլղարացի աղջիկներին Ռուսաստան սովորելու համար, այդ պատճառով տեղափոխվել է Մոսկվա։ 
Բուլղարիայի ազատագրումից հետո՝ 1878 թվականից, ապրել է Կուստենդիլում, իսկ 1879 թվականին՝ տեղափոխվել Սոֆիա։  1883 թվականին տեղափոխվել է Ռակիտովո՝ շարունակելով աշխատել որպես ուսուցիչ։ 
Մահացել է Սոֆիայում 1894 թվականի հունվարի 1-ին։ 
Անտարկտիկայի Լիվինգսթոն կղզում գտնվող Բաբա Նեդելյա հրվանդանը անվանակոչվել է Պետկովայի  անունով։


== Ծանոթագրություններ ==
Պիկունչես

Պիկունչես  (իսպ.՝ Departamento Picunches), դեպարտամենտ Արգենտինայում, Նեկունեն պրովինցիայի կազմում։ Տարածքը՝ 5 913 կմ2։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 7022 մարդ՝ 2001 թվականի 6427 -ի փոխարեն, որը կազմում է 9.3% աճ։ Բնակչության խտությունը՝ 1.2 մարդ/կմ։


== Աշխարհագրություն ==
Պիկունչեսը հյուսիսում սահմանակից է Լոնկոպուե դեպարտամենտին, արևելքում՝ Անելո դեպարտամենտին, հարավ-արևմուտքում՝ Ալումինե դեպարտամենտին, հարավ-արևոլքում՝ Սապալա դեպարտամենտին, և հարավում՝ Կատան Լիլ դեպարտամենտին։


== Ծանոթագրություն ==
Աստղային փոշի

«Աստղային փոշի» (անգլ.՝ Stardust), ռեժիսոր Մեթյու Վոնի ֆիլմերից, որի գլխավոր դերերը մարմնավորում են Չարլի Կոքսը, Կլեր Դենսը, Միշել Պֆայֆերը, Ռոբերտ Դե Նիրոն, Մարկ Ստրոնգը, Ջեյսոն Ֆլեմինգը, Ռուպերտ Էվերեթը, Քեյթ Մագովանը, Սիեննա Միլերը, Նատանիել Փարկերը։


== Սյուժե ==
Անգլիական փոքրիկ մի գյուղ գերբնական հարակից աշխարհից բաժանված է մի հին պատով։ Պատի հետևում թագավորում է մագիան և կախարդությունը։ Երիտասարդ Տրիստան Տորնը գյուղի ամենագեղեցիկ աղջկան խոստանում է բերել երկնքից վայր ընկած աստղը, որն ընկել էր պատի հակառակ կողմում։ Այսպիսով սկսվում է Տրիստանի արկածները և նա ճանապարհին հանդիպում է հզոր թագավորի, նրա նենգամիտ որդու, հզոր վհուկի և ծովահենների նավապետի հետ։ Նա կարողանում է գտնել իր իրական սերը, իր ճակատագիրն ու էությունը ճանաչելու բանալին։


== Դերերում ==


== Ծանոթագրություններ ==


== Արտաքին հղումներ ==
Աստղային փոշի(անգլ.) ֆիլմը Internet Movie Database կայքում
«Աստղային փոշի»(ռուս.) ֆիլմը ԿինոՊոիսկ կայքում։
Քվեդա Կոնդիդի

Քվեդա Կոնդիդի (վրաց.՝ ქვედა კონდიდი), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 80 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 320 մարդ։


== Ծանոթագրություններ ==
Օդալուսանկարչական ապարատ

Օդալուսանկարչական ապարատ, ավտոմատիկայի և էլեկտրոնիկայի տարրերով օպտիկա-մեխանիկական սարք, որը նախատեսված է ինքնաթիռից կամ թռչող այլ ապարատից երկրի մակերևույթի օդալուսանկարներ ստանալու համար։ Ըստ նշանակման տարբերում են տեղագրական և հետախուզական օդալուսանկարչական ապարատներ։
Կիզակետային հեռավորությունը, կադրի չափսը, պահաժամի նվազագույն տևողությունը։
Շանյի (Արդենների գավառ)

Շանյի (ֆր.՝ Chagny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 172 մարդ, բնակչության խտությունը` 12.88 մարդ/կմ²։ Բնակավայրը զբաղեցնում է 13.35 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 22 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 104 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 23։ Ակտիվության ցուցանիշը կազմում է 77,9 %։ 81 աշխատունակ մարդկանցից աշխատել է 78 անձ (41 տղամարդ և 37 կին)։ Գործազուրկ են եղել 3 անձ (0 տղամարդ և 3 կին)։ 23 անաշխատունակներից 9-ը եղել են աշակերտներ կամ ուսանողներ, 8-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արնյաշևո

Արնյաշևո (ռուս.՝ Арняшево, բաշկիրերեն՝ Әрнәш), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 155 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակոբ Մեղավորյան

Հակոբ Մեղավորյան (1856, Տրապիզոն, Օսմանյան կայսրություն - 1930), հայ իրավաբան։


== Կենսագրություն ==
Ծնվել է 1856 թվականին Տրապիզոնում։ Ծննդավայրում սկզբնական կրթություն ստանալուց հետո 1873 թվականին տեղափոխվել է Թիֆլիս, ընդունվել և ավարտել Ներսիսյան դպրոցը։ Դպրոցն ավարտելուց հետո զբաղվել է ուսուցչությամբ։
1891 թվականին ընդունվել է Լոզանի համալսարանի իրավագիտության ֆակուլտետ։
Մահացել է 1930 թվականին։


== Աշխատություններ ==
Հ. Մեղավորյան. Ազգագրական և իրավաբանական ուսումնասիրությունը հայկական ընտանիքի և ամուսնության վերաբերյալ, նախորդված պատմական ակնարկով, Լոզան, 130 էջ


== Ծանոթագրություններ ==
Բիասկա

Բիասկա (իտալերեն՝ Biasca ), քաղաք  Շվեյցարիայի Տիչինո իտալախոս կանտոնում, Շվեյցարական ռիվիերայում՝ Ժնևի լճի ափին։  Զբաղեցնում է շուրջ 59 քառակուսի կիլոմետր տարածք։ 2016 թվականի դեկտեմբերի 31-ի տվյալներով՝ բնակիչների թվաքանակը եղել է 6.115: Նրանց 35.6%-ը օտարերկրացիներ էին; 1997–ից 2007 թվականներն ընկած մեկ տասնամյակի ընթացքւմ բնակչության թվաքանակի միջին տարեկան փոփոխությունը կազմել է -1.2%:


== Ժողովրդագրություն ==
Քաղաքի բնակչության թվաքանակը ժամանակի ընթացքում կրել է հետևյալ փոփոխությունները


== Պատմություն ==
Պատմական փաստաթղթերում քաղաքն առաջին անգան հիշատակվել է 830 թվականին՝ որպես Aviasca (Պֆեֆերս վանքի աբբայության Liber viventium-ում)։ 1119 թվականի մի փաստաթղթում էլ նշվել է Abiasca անվանաձևով։ Պատմիչների վկայությամբ՝ եղել է բավականին հարուստ, ճոխ բնակավայր, որը երկու անգամ՝ 1514 և 1745 թվականներին գրեթե ամբողջությամբ ավերվել է ջրհեղեղից։


== Պատմամշակութային հուշարձանները ==
Միջնադարյան զինանոցն ու Սբ. Պողոս-Պետրոս եկեղեցին ընդգրկված են Շվեյցարիայի պատմամշակութային ժառանգության ցանկում։ Ինքը՝ Բիասկա քաղաքն ամբողջությամբ, ինչպես նաև նրան միացված Պոնտիրոնե գյուղը ներառված են Շվեյցարական ժառանգության գույքացուցակում։


== Պատկերասրահ ==

		
		
		
		


== Անվանի անձինք ==
Աուրելիո Գալֆետի (ծնվ. 1936 թ., Բիասկայում) - ճարտարապետ
Իգնացիո Կասիս (ծնվ. 1961) - բժիշկ, Շվեյցարիայի Դաշնային խորհրդի անդամ
Ջուզեպե Միկոլիս (ծնվ. 1976) - ֆուտբոլիստ


== Ծանոթագրություններ ==


== Արտաքին հղումներ ==
Պաշտոնական կայքէջը
Բիասկայի և Ռիվիերայի զբոսաշրջային կայքէջը (իտալերեն, ֆրանսերեն, գերմաներեն, անգլերեն)
Ղամբար Հուսեյնլի

Ղամբար Մաշադի Մուխտար օղլի Հուսեյնլի (ադրբ.՝ Qəmbər Məşədi Muxtar oğlu Hüseynli, ապրիլի 16, 1916(1916-04-16), Գանձակ, Կովկասի փոխարքայություն, Ռուսական կայսրություն - հուլիսի 31, 1961(1961-07-31), Բաքու, Ադրբեջանական ԽՍՀ, ԽՍՀՄ), ադրբեջանցի կոմպոզիտոր, Ադրբեջանական ԽՍՀ-ի արվեստի վաստակավոր գործիչ (1961), Գանձակի պետական Ֆիլհարմոնիայի և Ադրբեջանի ռադիոյի հեռարձակման պետական կոմիտեի ազգային նվագարանների պետական նվագախմբի գեղարվեստական ղեկավարը։


== Կենսագրություն ==
Ղամբար Հուսեյնլին ծնվել է 1916 թվականին ապրիլի 16-ին Գանձակում։ 1925 թվականին նա սկսեց սովորել Գանձակի թիվ մեկ դպրոցում։ 1927 թվականին նա ընդունվել է Գանձակի միջնակարգ երաժշտական դպրոցի թառ դասարանը։ 1929 թվականին ընդունվել է Գանձակի մանկավարժական տեխնիկում։ 1934 թվականին ավարտել է տեխնիկումը և ուղարկվել Բաքու `մանկավարժական կոլեկտիվի որոշմամբ կրթությունը շարունակելու համար։ 1940 թվականին աշխատել է որպես Ադրբեջանի  ազգային նվագարանների պետական նվագախմբում դիրիժորի օգնականը։ 1951 թվականին ընդունվել է Ա. Զեյնալլու անվան Բաքվի միջնակարգ երաժշտական դպրոցը։
Ղամբար Հուսեյնլիի ստեղծագործական հարուստ ժառանգությունը ներառում է երգեր, գործիքային կատարումներ, ռոմանսներ։ Նա ստեղծագործել է տարբեր ոճերով՝ դասական, էստրատա և այլն։ Հուսեյնլիի ստեղծագործական ոճը ձևավորվել է Ուզեիր Հաջիբեկովի և Ֆիքրեթ Ամիրովի ազդեցությամբ։  Կոմպոզիտորը մեծ հեղինակություն է վայելել և համագործակցել է պոետ Զեյնալ Խելիլի և երգիչ Սառա Ղադիմովայի հետ։


== Մրցանակներ և պարգևներ ==
Ադրբեջանական ԽՍՀ-ի արվեստի վաստակավոր գործիչ - 1960;


== Ծանոթագրություններ ==
Քիմիական ինդիկատորներ

Ինդիկատորներ կամ հայտանյութեր, քիմիական նյութեր, որոնք հնարավորություն են տալիս որոշելու քիմիական ռեակցիայի ավարտը կամ ջրածնի իոնների կոնցենտրացիան լուծույթում։ Ինդիկատորները կիրառվում են գլխավորապես տիտրաչափության մեջ համարժեքության կետը (տիտրման վերջնակետը) որոշելու համար։ Ինդիկատորի ներկայությամբ հիշյալ կետում դիտվում է գույնի փոփոխություն, պղտորության առաջացում կամ անհետացում, լուսարձակում։  Ինդիկատորները բաժանվում են հինգ խմբի՝ թթվահիմնային, օքսիդավերականգնման, կոմպլեքսաչափական, ադսորբումային և քեմիլյումենեսցենտային։


== Թթվա֊հիմնային ինդիկատորներ ==
Թթվա֊հիմնային ինդիկատորներն այն նյութերն են, որոնք փոխում են իրենց գույնը միջավայրի ջրածնային ցուցչի (PH) փոփոխումից։ Այդ ինդիկատորները օրգանական թույլ թթուներ են կամ հիմքեր (ըստ Օստվալդի տեսության), կիրառվում են չեզոքացման եղանակներում, ինչպես նաև գունաչափության եղանակով PH-ը որոշելիս։ Չեզոքացման եղանակով վերլուծության ժամանակ կիրառում են մեթիլօրանժ, լակմուս, ֆենոլֆտալեին, ավելի հաճախ՝ երկու ինդիկատորների խառնուրդ՝ խառը ինդիկատորներ (օրինակ, թիմոլկապույտ + ֆենոլֆտալեին), որոնք կարող են կարճ ժամանակահատվածում հստակորեն փոխել իրենց գույնը։ 


== Օքսիդավերականգնման ինդիկատորներ ==
Օքսիդավերականգնման ինդիկատորներն այն նյութերն են, որոնք կարող են օքսիդանալ կամ վերականգնվել օքսիդացման պոտենցիալի որոշակի արժեքի դեպքում և փոխել իրենց գույնը։ Այդ ինդիկատորները (օրինակ, մեթիլենային կապույտ, դիֆենիլամին, օսլա) կիրառվում են վերլուծության տիտրաչափական եղանակներում, որոնք հիմնված են օքսիդավերականգնման ռեակցիաների վրա։


== Կոմպլեքսաչափական ինդիկատորներ ==
Կոմպլեքսաչափական ինդիկատորներն այն նյութերն են, որոնք որոշվող իոնների հետ առաջացնում են գունավոր կոմպլեքս միացություններ։ Այդ ինդիկատորները (կոչվում են նաև մետաղաքրոմային կամ մետաղ-ինդիկատորներ) կիրառվում են վերլուծության տիտրաչափական եղանակներում։ Այդպիսի ինդիկատորներից են ջրում լուծվող օրգանական ներկանյութերը՝ էրիոքրոմ սև T, քսիլենոլօրանժը և այլն։ 


== Ադսորբումային ինդիկատորներ ==
Ադսորբումային ինդիկատորներն այն նյութերն են, որոնց ներկայությամբ համարժեքության կետում փոխվում է նստվածքի գույնը։ Որպես ադսորբումային ինդիկատորներ կիրառվում են գլխավորապես ներկանյութեր (օրինակ, էոզին, ֆլուորեսցեին)։


== Քեմիլյումի նեսցենտային ինդիկատորներ ==
Քեմիլյումի նեսցենտային ինդիկատորներն այն նյութերն են, որոնք կարող են համարժեքության կետում լուսավորվել տեսանելի լույսով։ Կիրառվում են խիստ գունավորված լուծույթները տիտրելու համար։ Այդպիսի ինդիկատորներից են լյումինոլը և սիլօքսենը։
Վիեմկովո

Վիեմկովո (ռուս.՝ Выемково), գյուղ Ռուսաստանի Արխանգելսկի մարզի Լենսկի շրջանի կազմում։
Բնակչությունը 2010 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարուսենկովո (գյուղ, Լեբեդինի շրջան)

Մարուսենկովո (ուկրաիներեն՝ Марусенкове), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Մարուսենկովո գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Freak (երգ)

Freak (հայերեն՝ հրեշ), ամերիկացի երգչուհի, երգահան Լանա Դել Ռեյի երգ՝ ձայնագրված Honeymoon ալբոմի համար։ Այն որպես այդ ալբոմի երրորդ սինգլ թողարկվել է 2016 թվականի փետրվարի 9-ին։ Տեսահոլովակի պրեմիերան եղել է նույն օրը Լոս Անջելեսում, որից հետո տեղադրվել է երգչուհու Vevo ալիք։


== Ստեղծման պատմություն ==
«Freak» սինգլը առաջին անգամ հնչեց «Terrеnce Loves You» և «Music To Watch Boys To»-հետ միասին, «Honeymoon» ալբոմի համար անվանված՝ The Honeymoon Sampler, որը թողարկվել էր ԱՄՆ-ում «Honeymoon» ալբոմի թողարկվելուց 10 օր առաջ։ Խոսելով երգի մասին, Լանան այն անվանել է «շատ սեքսուալ»։


== Քննադատների արձագանք ==
Երգը լավ ընդունվեց ժամանակակից քննադատների կողմից։ Digital Spy-ի լրագրող Էմի Դեվիդսովաի կարծիքով Լանա Դել Ռեյի երգը պար է դանդաղեցված ձևով։


== Տեսահոլովակ ==
Freak սինգլի տեսահոլովակը երգչուհին պլանավորում էր թողարկել 2015 թվականին, բայց երկրպագուները այն այդպես էլ չտեսան։ 2015 թվականի սեպտեմբերի 8-ին «Honeymoon» ալբոմի թողարկումից 10 օր առաջ թողարկվում է The Honeymoon Sampler-ը, ալբոմի նախնական տարբերակը, որտեղ հնչում են «Terrеnce Loves You», «Music To Watch Boys To», «Freak» և «High by the Beach» երգերը։ Տեսահոլովակում ներկայացվում են երիտասարդ աղջիկներ ովքեր մասնակցում են խնջույքի։ Նրանք պարում էին և նրանց մեջ էր նաև Լանա Դել Ռեյը։ Նրանք խմում էին ալկոհոլ և հյութ, ավելին ոչինչ չի ցուցադրվում։ Տեսահոլովակի ոճը նման է «Summertime Sadness» և «National Anthem» երգերի տեսահոլովակներին։


== Արտաքին հղումներ ==
"Freak" ՅուԹյուբում


== Ծանոթագրություններ ==
Կլուզոնե

Կլուզոնե  (իտալ․՝ Clusone)՝ կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 8461 մարդ (2008 թվականի տվյալներով)։ Բնակչության խտությունը 326 մարդ/կմ²։ Տարածքը՝ 25 կմ²։ Փոստային ինդեքս՝ 24023։ Հեռախոսային կոդ՝ 0346։
Բնակավայրի հովանավորն է համարվում Հովհաննես Մկրտիչը։ Նրա տոնը նշվում է հունվարի 24-ին։ Կոմունան հատկապես նշում է Սուրբ Մարիամ Աստվածածնի Վերափոխման տոնը, նշվում է նաև ամեն տարի փետրվարի 3-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
(1999) Հիրայամա

(1999) Հիրայամա (անգլ.՝ Hirayama), աստերոիդ աստերոիդների հիմնական գոտում։ Հայտնաբերվել է 1973 թվականի փետրվարի 27-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 3,116413 ա. մ., առավելագույնը մոտենում է 2,762 ա. մ. հեռավորության վրա և հեռանում 3,4709 ա. մ.։ Արեգակի շուրջ մեկ ամբողջական պտույտ է կատարում 2009,47 երկրային օրվա ընթացքում, իր ուղեծրով շարժվելով միջինում 0,179152 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1999) Հիրայամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրաշք

Հրաշք, կրոնական և դիցաբանական պատկերացումներում աստվածային ուժի միջամտությամբ կատարվող գերբնական երևույթ։ Քարոզելով հրաշքի (մեռյալների հարություն, անարատ հղիություն, աստծո և սրբերի հայտնություններ, փոխակերպություններ և այլն) հնարավորությունը, կրոնական կազմակերպությունները նպատակ են հետապնդում ապացուցել աստծո գոյությունն ու զորությունը և մարդու կախումը նրանից։ Գիտության զարգացման, մարդկանց կուլտուրական և կրթական մակարդակի բարձրացման համեմատ վերանում Է հավատը հրաշքի նկատմամբ։ Փոխաբերական իմաստով՝ ապշեցուցիչ, բացառիկ, արտասովորությամբ զարմացնող ինչ որ բան։
Տարոն (այլ կիրառումներ)

Տարոն կարող է նշանակել՝

Տարոն (գավառ) - գավառ Մեծ Հայքի Տուրուբերան նահանգի կազմում։
Տարոն (անուն) - հայկական արական անուն։
Տարոնիկ - գյուղ ՀՀ Արմավիրի մարզում
Տարոնի իշխանություն - իշխանություն Բագրատունյաց Հայաստանի կազմում
Տարոն Մարգարյան - Երևանի քաղաքապետ 2011 թվականից


== Տես նաև ==
Տուրուբերան - նահանգ Մեծ Հայքում
(8472) Տարոնի - աստերոիդ
Տարոնի պատերազմը (վեպ)
Հինաղբյուր

Հինաղբյուր, աղբյուր Հայաստանի Սյունիքի մարզում` Կուճիգետի ձախափնյակում։ Գտնվում է Ներքին Հանդ գյուղից 0,5 կմ հյուսիս-արևելք։


== Ծանոթագրություններ ==
Անդրանիկ Հարությունյան

Անվան այլ կիրառումների համար տե՛ս՝ Անդրանիկ Հարությունյան (այլ կիրառումներ)Անդրանիկ Հարությունյան (մայիսի 2, 1943, Երևան, Հայկական ԽՍՀ, ԽՍՀՄ - հունվարի 14, 2015, Երևան, Հայաստան), հայ դերասան, ասմունքող, ՀՀ արվեստի վաստակավոր գործիչ (2007)։


== Կենսագրություն ==
Ավարտել է Երևանի գեղարվեստա-թատերական ինստիտուտը։ Ուսմանը զուգընթաց խաղացել է Երևանի դրամատիկական թատրոնում։
Եղել է Գաբրիել Սունդուկյանի անվան ազգային ակադեմիական թատրոնի դերասան։ Իր ասմունքներում յուրահատուկ մեկնաբանությամբ է ներկայացրել Եղիշե Չարենցին, Հովհաննես Թումանյանին, Համո Սահյանին, Պարույր Սևակին, Վահագն Դավթյանին, Գևորգ Էմինին։
Ընթերցել է «Նժդեհ», «Սկիզբ», «Պետո» փաստավավերագրական ‎ֆիլմերի տեքստերը։
2005 թվականին «ԱրմենԱկոբ» հեռուստաընկերության նախաձեռնությամբ նկարահանվել է «Անդրանիկ» ‎ֆիլմ-ներկայացումը, որտեղ Հարությունյանը մարմնավորել է գլխավոր հերոսին, ով դարձավ հայ պանդուխտի դարավոր կանչի և հայի ոգու նոր զարթոնքի խորհրդանիշը։
Դերասանի մասնակցությամբ և հեղինակային տեքստերի ընթերցմամբ 2005 և 2006 թվականներին «Երկիր-Մեդիա» հեռուստաընկերության կողմից նկարահանվել է արցախյան ազատամարտիկներին նվիրված ֆիլմաշար՝ «Վկայարան», «Հիշողության զարկերակը», «Ճանապարհ պատմության միջով», «Հայն ու հեծանիվը», «Աշխարհը լուռ էր», «Դժոխքի վերածված դրախտը», «Ավելի, քան հաղթանակ», «Սովորական վանդալիզմ», «Հույսի գույնը», «811 հազար կյանք» և «Արցախ՝ 10-րդ նահանգ» փաստավավերագրական 10 ֆիլմերի շարքը։


== Դերեր ==
Սարո՝ «Անուշ»
Բոբբի՝ «Գիշերային պատմություն»
Նարեկ՝ «Մենք, նրանք և մյուսները»
Ռիչմոնդ՝ «Ռիչարդ երրորդ»
Էդվարդ թագավոր՝ «Կարմիր և սպիտակ վարդերի պատերազմը»
Նեսսի՝ «Կոտորածն մանկանց»
Սարոյանի «Հայը և հայը»
Գուլոյանի «Սպիտակ դրոշներ»
Հուրոնցի «Շաբաթվա ութերորդ օրը»
Բաբբիի «Խենթացած մի գնա»
Թեհլերյանի «Ոտքի, դատարանն է գալիս»
Չոլոյի «Ռանչպարների կանչը»
«Գոյա»


== Պարգևներ, մրցանակներ ==
ՀՀ արվեստի վաստակավոր գործիչ, 2007


== Ծանոթագրություններ ==


== Արտաքին հղումներ ==
Անդրանիկ Հարությունյան
さ

Հիրագանայում՝ さ, կատականայում՝ サ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «սա» տառակապակցությանը և Միջազգային հնչյունական այբուբենի /sa/ ձայնին։
Ժամանակակից ճապոներենի վանկային աղյուսակում գտնվում է հիրագանայի し(շի) կանայից առաջ։ Իսկ կատականայում՝ シ(շի) կանայից առաջ։


=== Յունիկոդ ===
さ — U+3055,
サ — U+30B5.
Մոյանո

Մոյանո (իտալերեն՝ Moiano), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 4178 մարդ, բնակչության խտությունը կազմում է 207 մարդ/կմ²։ Զբաղեցնում է 20,2 կմ² մակերես տարածք։ Փոստային ինդեքս՝ 82011, հեռախոսային կոդ՝ 00823։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Հիրանի Վերին

Հիրանի Վերին, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Բնակչություն ==
1915 թվականի Մեծ եղեռնի նախօրյակին ուներ 6 տուն հայ և 6 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==